Author: Mihalkova
Last saved by: Ostrochovský Tomáš

Materiál  na  rokovanie  pre  MestskÉ ZASTUPITEĽSTVO  v Žiline

   Návrh
všeobecne   záväzného   nariadenia    
o  príspevku na čiastočnú úhradu výdavkov v materskej škole

Materiál obsahuje :

1.	Návrh na uznesenie
2.	Dôvodová správa
3.	Materiál – Návrh VZN o  príspevku na čiastočnú úhradu výdavkov v materskej škole

Predkladá :

Ing. Viliam Mikuláš,
prednosta Mestského úradu v Žiline

Vypracoval :

Mgr. Ingrid Dolníková,
vedúca Odboru školstva a mládeže Mestského úradu v Žiline

V Žiline, dňa  06. 08. 2009

NÁVRH NA UZNESENIE   MESTSKÉHO ZASTUPITEĽSTVA  V ŽILINE

Uznesenie č._____/2009

Mestské zastupiteľstvo v Žiline

      1/  Schvaľuje

            Všeobecne záväzné nariadenie o  príspevku na čiastočnú úhradu  výdavkov
            v materskej škole

DÔVODOVÁ  SPRÁVA
k   VZN  o  príspevku na čiastočnú úhradu výdavkov  v materskej škole

V súlade so schválením zákona NR SR č. 245/2008 Z.z. ( školský zákon ) o výchove a vzdelávaní, ktorý je účinný od 1. 9. 2008,   podľa § 28 ods. 4,5,6,7,8 uvedeného zákona, výšku príspevku za pobyt dieťaťa v materskej škole zriadenej obcou určí zriaďovateľ všeobecne záväzným nariadením. Príspevok je určený na čiastočnú úhradu výdavkov materskej školy sumou najviac 15 % sumy životného minima pre jedno nezaopatrené dieťa podľa osobitného predpisu^1). Mesačná výška príspevku, v súvislosti so zavedením meny euro v Slovenskej republike, bola prekonzultovaná s riaditeľmi MŠ a  stanovená sumou 12 €. Školským zákonom boli z platenia poplatku vyňaté deti, ktoré majú jeden rok pred plnením povinnej školskej dochádzky. Vzhľadom k tomu, že materské školy boli zaradené do sústavy škôl, podľa § 1 ods. 1 písm. b) zákona č. 597/2003 Z.z. o financovaní základných škôl, stredných škôl a školských zariadení v znení neskorších predpisov, príspevok bude poskytovaný obciam zo štátneho rozpočtu.
Návrh VZN je v súlade s platnými právnymi predpismi.  Nakoľko sa jedná o prepočet v súvislosti so zavedením meny euro, dopad na rozpočet je neutrálny. 
Účinnosť VZN sa navrhuje od 1. 9. 2009 t. j. od nového školského roku 2009/2010 a dňom účinnosti tohto všeobecne záväzného nariadenia sa ruší všeobecne záväzné nariadenie č. 5/2008. 

________________________
1) § 2 písm. c) zákona č. 601/2003 Z.z. o životnom minime a o zmene a doplnení niektorých zákonov v znení neskorších predpisov.

NÁVRH
VŠEOBECNE ZÁVÄZNÉHO NARIADENIA 
o príspevku na čiastočnú úhradu výdavkov v materskej škole  
Mesto Žilina na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 SNR č. 369/1990 Zb. o obecnom zriadení v znení neskorších predpisov a v súlade so zákonom NR SR č. 245/2008 Z.z. o výchove a vzdelávaní a o zmene a doplnení niektorých zákonov vydáva toto

VŠEOBECNE ZÁVÄZNÉ NARIADENIE 
o príspevku na čiastočnú úhradu výdavkov v materskej škole  
č.      / 2009
Článok 1
Úvodné  ustanovenia
  Predmetom všeobecne záväzného nariadenia je určenie výšky mesačného príspevku a    
  spôsob jeho úhrady v materskej škole od zákonného zástupcu dieťaťa (ďalej len    
  „príspevok“). Príspevok je určený na čiastočnú úhradu výdavkov materskej školy.)

) § 28 ods.5 zákona  č. 245/2008 Z.z. o výchove a vzdelávaní.

Článok 2
Príspevok za pobyt
1.	Príspevok za pobyt je určený na zabezpečenie prevádzkových nákladov materskej školy, vrátane výdavkov na nákup učebných pomôcok a školských potrieb.
2.	Príspevok za pobyt uhrádza zákonný zástupca  mesačne na jedno dieťa sumou) 12 €.   

) § 28 ods.6 zákona  č. 245/2008 Z.z. o výchove a vzdelávaní.

3.	Termín a spôsob platby určí riaditeľ materskej školy vo vnútornom predpise.
4.	Vnútorný predpis musí byť riadne zverejnený na verejne prístupnom mieste v rámci budovy materskej školy.
5.	Príspevok podľa odseku 2 sa neuhrádza), ak sú splnené podmienky:                               a) dieťa má jeden rok pred plnením povinnej školskej dochádzky,                                             b) zákonný zástupca predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi),
c) dieťa je umiestnené v materskej škole na základe rozhodnutia súdu,

) § 28 ods.7, písm. a, b, c a ods.8 písm. a, b  zákona  č. 245/2008 Z.z. o výchove a vzdelávaní.

^Z)  Zákon č. 599/2003  Z. z. o pomoci v hmotnej núdzi a o zmene a doplnení niektorých  zákonov v znení neskorších predpisov.

d) dieťa  má  prerušenú  dochádzku  do materskej  školy  na  viac  ako  tridsať  po sebe   
nasledujúcich    kalendárnych  dní   z  dôvodu     choroby   alebo  rodinných   dôvodov 
preukázateľným spôsobom,    
e) dieťa  nenavštívilo  materskú  školu v čase školských prázdnin alebo bola prerušená prevádzka   materskej   školy   zapríčinená   zriaďovateľom   alebo  inými   závažnými dôvodmi;  v  týchto  prípadoch  uhrádza   zákonný  zástupca  pomernú  časť  určeného príspevku.

Článok 3
Záverečné ustanovenia
1.	Toto všeobecne záväzné nariadenie bolo schválené Mestským zastupiteľstvom v Žiline dňa....... 
2.	Týmto  VZN sa ruší všeobecne záväzné nariadenie č. 5/2008.
3.	Toto   všeobecne    záväzné    nariadenie   nadobúda   účinnosť   15.  dňom   vyvesenia na úradnej tabuli mesta, t.j.                                                                                                                                                                                                                                                                                         

                                                                                                                         Ivan Harman   
                                                                                                                              primátor